กสิกรปิดเอทีเอ็ม17มี.ค.
“กสิกรไทย” ปิดปรับปรุงระบบเอทีเอ็ม 17-18 มี.ค. หลัง 21.30 น. กดเงินสดไม่ได้
13 มี.ค. 2555

“กสิกรไทย” ปิดปรับปรุงระบบเอทีเอ็ม 17-18 มี.ค. หลัง 21.30 น. กดเงินสดไม่ได้ 
นายอาจ วิเชียรเจริญ ผู้ช่วยกรรมการผู้จัดการ ธนาคารกสิกรไทย กล่าวว่า ธนาคารจะปิดปรับปรุงการให้บริการเอทีเอ็ม เครื่องบริการฝากเงินอัตโนมัติ อินเทอร์เน็ตแบงกิง และโมบายแบงกิงทั่วประเทศ ในวันที่ 17 มี.ค. ตั้งแต่เวลา 21.30-05.00 น. ของวันที่ 18 มี.ค. 
ช่วงเวลาดังกล่าวลูกค้าที่ถือบัตรเอทีเอ็มและบัตรเดบิตจะกดเงินสดจากตู้เอทีเอ็มของธนาคารกสิกรไทยและของธนาคารอื่นไม่ได้ทั้งหมด หากลูกค้าต้องการใช้เงิน ธนาคารได้สำรองเงินสดล่วงหน้ามากกว่าวันปกติทั่วไป 30% โดยสาขาในห้างสรรพสินค้าวันที่ 17 มี.ค. ยังเปิดทำ การปกติ ลูกค้าสามารถใช้บริการได้




นายอาจ กล่าวว่า ลูกค้ายังสามารถใช้บริการคอลเซ็นเตอร์ของธนาคารที่เบอร์โทรศัพท์ 02-888-8888 และใช้จ่ายผ่านบัตรเครดิตได้ตามปกติ การปรับปรุงระบบเอทีเอ็มของธนาคารในครั้งนี้ ทำเพื่อรองรับการขยายธุรกรรมของลูกค้าที่มีจำนวนเพิ่มขึ้น และลดปัญหาที่เกิดจากระบบเอทีเอ็ม หากต่อไปเอทีเอ็มเกิดปัญหาจะทราบปัญหาได้เร็วขึ้น 
นายอาจ กล่าวว่า ยอมรับว่ามีผู้สอบถามจำนวนมากถึงเวลาการปิดระบบในเวลา 21.30 น. รวมทั้งมีการหารือกันภายในธนาคารว่าเป็นเวลาที่เร็วเกินไปหรือไม่นั้น เนื่องจากธนาคารมีเครื่องอิเล็กทรอนิกส์กว่า 8,000 เครื่องทั่วประเทศ กว่าที่ระบบจะทยอยปิดเครื่องอิเล็กทรอนิกส์เสร็จสมบูรณ์ต้องใช้เวลากว่า 1 ชั่วโมง ฉะนั้นจึงแจ้งเวลาให้ลูกค้าได้ทราบล่วงหน้า
นายณรงค์ชัย ว่อง ธนะวิโมกษ์ รองกรรมการผู้จัดการใหญ่ ธนาคารซีไอเอ็มบี ไทย กล่าวว่า ธนาคารจะปิดให้บริการปรับปรุงระบบคอมพิว เตอร์หลักตั้งแต่วันที่ 17-18 มี.ค. ทำให้ลูกค้าไม่สามารถใช้บริการผ่านเครื่องเอทีเอ็ม อินเทอร์ เน็ตแบงกิง และการทำธุรกรรมระหว่างประเทศได้ รวมทั้งจะปิดทำการสาขาในห้างสรรพสินค้าด้วย โดยจะเปิดให้บริการตามปกติวันที่ 19 มี.ค. ยกเว้นคอลเซ็นเตอร์ยังสอบถามข้อมูลได้ตามปกติ 
“การปรับปรุงระบบครั้งนี้ใหญ่ที่สุดในหลาย 10 ปี จะช่วยให้การทำธุรกรรมฝากและถอนของลูกค้าดีขึ้น ระบบจะมี ความทันสมัยมากขึ้น เหมือนเป็นการเปลี่ยนหัวใจใหม่” นายณรงค์ชัย กล่าว